《次韵方学士万卷楼》
宋代·刘子翚

渊然推量德为循，酷爱收书定可人。
刘向讨论称好古，退之学问美藏身。
箕裘有子能传业，俎豆於今叹不辰。
我亦平生识传癖，可怜朱墨费精神。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。